\*P/193272\*

**HRVATSKA ENERGETSKA REGULATORNA AGENCIJA**

Na temelju članka 8. Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije („Narodne novine“, broj 71/23) Hrvatska energetska regulatorna agencija je na sjednici Upravnog vijeća održanoj 12. listopada 2023. donijela

**UPUTE ZA PROVEDBU ZAKONA O PROVEDBI UREDBE VIJEĆA (EU) 2022/1854 O HITNOJ INTERVENCIJI ZA RJEŠAVANJE PITANJA VISOKIH CIJENA ENERGIJE**

**OPĆE ODREDBE**

Članak 1.

1. Ovim Uputama pojašnjava se proizvođačima električne energije i kupcima s vlastitom proizvodnjom, koji su obveznici plaćanja viška tržišnih prihoda iz članka 3. Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije („Narodne novine“, broj 71/23) (dalje: Obveznici), način određivanja viška tržišnih prihoda za uplatu s osnove viška tržišnih prihoda Fondu za zaštitu okoliša i energetsku učinkovitost (dalje: Fond) iz članka 6. stavka 1. Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije („Narodne novine“, broj 71/23) (dalje: Zakon).
2. Osim pojašnjenja iz stavka 1. ovoga članka, ovim Uputama pojašnjava se i način te opseg dostave podataka potrebnih za provedbu Zakona.
3. Obveznici računaju ostvareni višak tržišnih prihoda u skladu s ovim Uputama.
4. Proizvođač i/ili kupac s vlastitom proizvodnjom samo s ugovorom o otkupu koji je obveznik plaćanja viška tržišnih prihoda za podgraničnu električnu energiju je proizvođač i/ili kupac s vlastitom proizvodnjom koji osim ugovora o otkupu električne energije (naplata po količini isporučene električne energije u mrežu), nema drugih tipova ugovora za trgovanje električnom energijom na veleprodajnom tržištu električne energije (npr. prodaja količine električne energije prije njezine isporuke u mrežu).
5. Ostvareni višak tržišnih prihoda iz članka 3. Zakona uplaćuje se Fondu prema podacima za uplatu koje Fond objavljuje na svojoj mrežnoj stranici (<https://www.fzoeu.hr/>) ili koje dostavlja obvezniku plaćanja viška tržišnih prihoda na njegov zahtjev.
6. Obračunsko razdoblje je od uključivo 1. prosinca 2022. do uključivo 30. lipnja 2023. a obračunski interval je kalendarski mjesec.
7. Podgranična električna energija je električna energija proizvedena iz izvora iz članka 3. stavka 1. Zakona.

**IZRAČUN OSTVARENOG VIŠKA PRIHODA**

*Proizvođači i kupci s vlastitom proizvodnjom*

Članak 2.

1. Ostvareni višak tržišnih prihoda proizvođača i/ili kupca s vlastitom proizvodnjom *p* za podgraničnu električnu energiju, za razdoblje od 1. prosinca 2022. do 30. lipnja 2023., izračunava se iz formule:



gdje je:

 *–* tržišni prihodi proizvođača i/ili kupca s vlastitom proizvodnjom *p* od proizvodnje iz izvora s ograničenim prihodima u mjesecu *m* (€),

 *–* ostvarenje proizvođača i/ili kupca s vlastitom proizvodnjom *p* od proizvodnje iz izvora s ograničenim prihodima u mjesecu *m* (MWh),

GGTP *–* gornja granica tržišnih prihoda proizvodnje iz izvora s ograničenim prihodima (€/MWh).

1. Tržišni prihodi od proizvodnje iz izvora s ograničenim prihodima iz stavka 1. ovoga članka u kalendarskom mjesecu *m* određuju se u skladu sa stavcima 1., 7., 8. i 9. članka 4. Zakona.
2. Prilikom izračuna tržišnih prihoda iz ovoga članka, za ugovore s financijskim kupoprodajnim transakcijama i povezane kupoprodajne transakcije s fizičkom isporukom uzimaju se u obzir netoprihodi koji se računaju kao razlika između brutoprihoda i brutorashoda od navedenih transakcija.
3. Ostvarenje proizvodnje iz izvora s ograničenim prihodima iz stavka 1. ovoga članka u mjesecu *m* određuje se na temelju količine podgranične električne energije predane u mrežu na obračunskim mjernim mjestima proizvođačaiz izvora definiranih člankom 3. stavkom 1. Zakona.
4. Ostvarenje proizvodnje iz stavka 4. ovoga članka i prihodi iz stavka 2. ovoga članka u mjesecu *m* za obračunskom mjerno mjesto kupca s vlastitom proizvodnjom određuje se uvažavajući članak 3. stavak 3. podstavak 3. Zakona.
5. Gornja granica tržišnih prihoda GGTP određena je člankom 3. Zakona i iznosi 180 €/MWh, osim u slučaju kada Agencija prema proceduri predviđenoj člankom 5. Zakona za pojedinog proizvođača i/ili kupca s vlastitom proizvodnjom donese odluku o iznimci od ograničenja viška tržišnih prihoda kojom se utvrđuje nova najviša cijena jednaka cijeni proizvedene električne energije po MWh.
6. Ako se neka vrijednost potrebna za izračun iz stavka 1. ovoga članka iz objektivnih razloga ne može jednoznačno odrediti, subjekt iz stavka 1. ovoga članka ju procjenjuje.
7. U slučaju neodgovarajuće procjene iz stavka 7. ovoga članka, Agencija će pozvati subjekta iz stavka 7. na korekciju i dostavu ponovljenog izračuna ostvarenog viška tržišnih prihoda.
8. Kada subjekt iz stavka 1. ovoga članka dio ili cijeli iznos električne energije proizvedene iz izvora definiranih člankom 3. stavkom 1. Zakona ne prodaje na veleprodajnom tržištu električne energije, nego udio električne energije prodaje krajnjim kupcima na maloprodajnom tržištu, prihodi s maloprodajnog tržišta se ne uključuju u prihode proizvođača i/ili kupca s vlastitom proizvodnjom sukladno članku 4. stavku 1. Zakona.
9. Subjekti koji su ishodili odluku Agencije o iznimci od ograničenja viška tržišnih prihoda temeljem članka 5. Zakona, višak tržišnih prihoda računaju izdvojeno za obračunska mjerna mjesta na koja se odnosi odluka Agencije.

**DOSTAVA PODATAKA, DOKUMENATA I INFORMACIJA AGENCIJI**

*Proizvođač i/ili kupac s vlastitom proizvodnjom samo s ugovorom o otkupu*

Članak 3.

1. Proizvođač i/ili kupac s vlastitom proizvodnjom samo s ugovorom o otkupu iz članka 1. stavka 4. ovih Uputa, koji je obveznik plaćanja viška tržišnih prihoda za podgraničnu električnu energiju, dužan je Agenciji u elektroničkom obliku na adresu elektroničke pošte uredba1854@hera.hr, za svaki obračunski interval obračuna viška tržišnih prihoda (kalendarski mjesec) dostaviti račune za prodanu podgraničnu električnu energiju, kao i ugovore o otkupu koji se odnose na razdoblje od 1. prosinca 2022. do 30 lipnja 2023., te podatke o izvršenim uplatama s osnove viška tržišnih prihoda Fondu.
2. Ako na računu iz stavka 1. ovoga članka nije vidljiva količina prodane podgranične električne energije i iznos prihoda u pojedinom kalendarskom mjesecu, proizvođač i/ili kupac s vlastitom proizvodnjom samo s ugovorom o otkupu treba dostaviti dokaze iz kojih je vidljiva količina prodane električne energije i prihodi od prodaje električne energije.
3. Subjekt iz stavka 1. ovoga članka dužan je na adresu elektroničke pošte uredba1854@hera.hr Agenciji dostaviti informaciju o kontakt osobi za komunikaciju s Agencijom (ime i prezime, adresa elektroničke pošte, broj telefona).
4. Na temelju dokaza iz stavka 1. i/ili 2. ovoga članka, subjekt iz ovoga članka je dužan Agenciji dostaviti izračun viška tržišnih prihoda objedinjeno za sva obračunska mjerna mjesta (dalje: OMM) koja su obuhvaćena izračunom viška tržišnih prihoda na način prikazan u sljedećoj tablici:

| **Oznaka** | **Obračunski interval** | **A** | **B** | **C = max((A/B – 180)·B; 0)** |
| --- | --- | --- | --- | --- |
| **Prihodiod svih OMM-ova, [€]** | **Količina energijeod svih OMM-ova, [MWh]** | **Višak tržišnih prihoda, [€]** |
| 1. | prosinac 2022. |  |  |  |
| 2. | siječanj 2023. |  |  |  |
| 3. | veljača 2023. |  |  |  |
| 4. | ožujak 2023. |  |  |  |
| 5. | travanj 2023. |  |  |  |
| 6. | svibanj 2023. |  |  |  |
| 7. | lipanj 2023. |  |  |  |
| 8. | Ukupno (1.+2.+3. +4.+5.+6.+7.) |  |  |  |

1. Ostvarenje proizvodnje i prihodi iz stavka 4. ovoga članka u mjesecu *m*, za obračunsko mjerno mjesto kupca s vlastitom proizvodnjom koje je obuhvaćeno izračunom viška tržišnih prihoda koji se određuje uvažavajući članak 3. stavak 3. podstavak 3. Zakona, popunjavaju se u sljedećoj tablici i pridodaju se u tablicu iz stavka 4. ovoga članka, prema pripadnom Excel dokumentu iz Priloga 2. ovih Uputa:

| **Obračunski interval** | **A** | **B** | **C=B-A** | **D** |
| --- | --- | --- | --- | --- |
| **Količina isporučene električne energije iz OMM-a, [MWh]** | **Količina preuzete električne energije u OMM, [MWh]** | **Razlika između predane i preuzete električne energije iz OMM-a [MWh]** | **Prihodi od razlike između predane i preuzete električne energije iz OMM-a [€]** |
| prosinac 2022. |  |  |  |  |
| siječanj 2023. |  |  |  |  |
| veljača 2023. |  |  |  |  |
| ožujak 2023. |  |  |  |  |
| travanj 2023. |  |  |  |  |
| svibanj 2023. |  |  |  |  |
| lipanj 2023. |  |  |  |  |

1. Prihodi od razlike između predane i preuzete podgranične električne energije određuju se prema cijeni predane podgranične električne energije u mrežu.
2. Ako subjekt iz stavka 1. ovoga članka ne zadovoljava uvjete iz članka 1. stavka 4. ovih Uputa, Agencija će ga pozvati da dostavi odgovarajuće dokaze i izračun viška tržišnih prihoda prema člancima 2. i 5. ovih Uputa.
3. Ako subjekt iz stavka 1. ovoga članka nije podnio zahtjev za ograničenje na gornju granicu koja je viša od 180 €/MWh na temelju članka 5. Zakona, gornja granica tržišnih prihoda GGTP određena je člankom 3. Zakona i iznosi 180 €/MWh.

Članak 4.

1. Excel dokument za dostavu podataka za obračunska mjerna mjesta koja su obuhvaćena obračunom viška tržišnih prihoda, za subjekta koji ima samo obračunska mjerna mjesta u statusu proizvođača, nalazi se u prilogu 2. ovih Uputa.
2. Excel dokument za dostavu podataka za obračunska mjerna mjesta koja su obuhvaćena obračunom viška tržišnih prihoda, za subjekta koji ima samo obračunska mjerna mjesta u statusu kupca s vlastitom proizvodnjom, nalazi se u prilogu 2. ovih Uputa.
3. Excel dokument za dostavu podataka za obračunska mjerna mjesta koja su obuhvaćena obračunom viška tržišnih prihoda, za subjekta koji ima obračunska mjerna mjesta i u statusu kupca s vlastitom proizvodnjom i u statusu proizvođača električne energije, nalazi se u prilogu 2. ovih Uputa.
4. U slučaju kada subjekt treba drugačiju strukturu Excel dokumenta šalje molbu za dostavom dorađenog Excel dokumenta na adresu elektroničke pošte uredba1854@hera.hr.

*Proizvođač i/ili kupac s vlastitom proizvodnjom koji nema sklopljen samo ugovor o otkupu*

Članak 5.

1. Proizvođač i/ili kupac s vlastitom proizvodnjom koji nema sklopljen samo ugovor o otkupu, a obveznik je plaćanja viška tržišnih prihoda, dužan je Agenciji u elektroničkom obliku na adresu elektroničke pošte uredba1854@hera.hr, dostavljati dokaze na okolnosti izračuna viška tržišnih prihoda kako slijedi:
	1. račun za količinu prodane električne energije i/ili račun za količinu kupljene električne energije,
	2. sklopljene ugovore o kupoprodaji električne energije i ugovore o otkupu električne energije s ugovorenom isporukom koji se odnose na razdoblje od 1. prosinca 2022. do 30. lipnja 2023.,
	3. ostvarenu prodaju i kupnju električne energije (količinu i prihod) na burzi električne energije po pojedinom satu i pojedinom vremenskom okviru trgovanja (dan unaprijed, unutar dana itd.),
	4. ostale sklopljene ugovore (s financijskim i fizičkim transakcijama) koji se odnose na razdoblje od 1. prosinca 2022. do 30. lipnja 2023., s podacima o ostvarenoj prodaji i kupnji električne energije odnosno prihodima i rashodima (€), cijenama (€/MWh) s količinama (MWh) po pojedinom ugovoru i pojedinom satu,
	5. ugovor o članstvu u bilančnoj grupi s transakcijama iz toga ugovora na razdoblje od 1. prosinca 2022. do 30. lipnja 2023. po pojedinom satu, odnosno mjesečne iznose ako nije primjenjiva dostava transakcija na satnoj razini,
	6. izračun viška tržišnih prihoda na temelju članka 2. ovih Uputa s detaljnim obrazloženjem izračuna i/ili procjene tržišnih prihoda po ugovorima (količina energije u MWh, cijena u €/MWh, prihod u € itd.),
	7. podatke o izvršenim uplatama s osnove viška tržišnih prihoda Fondu,
	8. ukupne tržišne prihode od obavljanja svih energetskih djelatnosti te ukupne tržišne prihode po pojedinoj energetskoj djelatnosti za pojedini mjesec,
	9. informaciju o postojanju posrednika definiranog Uredbom Vijeća (EU) 2022/1854 od 6. listopada 2022. o hitnoj intervenciji za rješavanje pitanja visokih cijena energije, u smislu članka 3. Zakona,
	10. količinu prodane električne energije po otkupljivaču i po satu posebno za izvore iz članka 3. Zakona i posebno za ostalu proizvodnju, posebno za ugovore s otkupom i posebno za ugovore s prodajom prije isporuke.
2. Subjekt iz stavka 1. ovoga članka dužan je dostaviti informaciju o kontakt osobi za komunikaciju s Agencijom (ime i prezime, adresa elektroničke pošte, broj telefona).

Članak 6.

1. Subjekt iz članka 5. stavka 1. ovih Uputa satne podatke dostavlja u Excel dokumentu s radnim listom naziva „Satni podaci“, u formatu iz tablice 1p. iz Priloga 1. ovih Uputa.
2. Subjekt iz stavka 1. ovog članka u Excel dokumentu definira stavke u stupcima tablice iz stavka 1. ovog članka, posebnim radnim listom naziva „Satni podaci definicije“ u formatu iz tablice 2p. iz Priloga 1. ovih Uputa.
3. Subjekt iz stavka 1. ovog članka dostavlja mjesečne podatke iz članka 4. ovih Uputa u radnom listu naziva „Mjesečni podaci“, u formatu iz tablice 3p. iz Priloga 1. ovih Uputa.
4. Subjekt iz stavka 1. ovog članka može za ispunjenje svojih obveza dostaviti i dodatne radne listove u Excel dokumentu.
5. Za naziv Excel dokumenta u ovome članku koristi se EIC oznaka (npr. naziv Excel dokumenta za energetski subjekt koji ima EIC oznaku 31X-0147-P-001-T je 31X-0147-P-001-T.xls).
6. Agencija može samoinicijativno, ili u slučaju prijedloga s pripadnim obrazloženjima subjekta iz stavka 1. ovoga članka, izmijeniti format i kodifikaciju podataka koji se dostavljaju prema ovom članku o čemu izvještava subjekte iz stavka 1. na dostavljene adrese elektroničke pošte navedenih subjekata.

**PRIJELAZNE I ZAVRŠNE ODREDBE**

Članak 7.

1. Subjekti koji su prethodno na temelju Uredbe o Zakonu o hitnoj intervenciji za rješavanje pitanja visokih cijena električne energije („Narodne novine“, broj 156/22.) dostavili dokumente, podatke i/ili obračun viška tržišnih prihoda dovoljne za provedbu Zakona, informaciju o tome dostavljaju Agenciji na adresu elektroničke pošte uredba1854@hera.hr.
2. Ako Agencija utvrdi da subjekt iz stavka 1. ovoga članka treba dostaviti dodatne dokumente, podatke i/ili korekciju izračuna viška tržišnih prihoda o istom će obavijestiti navedenog subjekta.

Članak 8.

Ove Upute objavit će se na mrežnim stranicama Agencije, a stupaju na snagu petog dana od dana objave.

Klasa: 391-49/23-01/257

Urbroj: 371-03-23-4

Zagreb, 12. listopada 2023.

Zamjenik predsjednika Upravnog vijeća

mr. sc. Željko Vrban

**PRILOG 1.**

FORMAT ZA DOSTAVU PODATAKA KOJE DOSTAVLJAJU PROIZVOĐAČI I/ILI KUPCI S VLASTITOM PROIZVODNJOM KOJI NISU SUBJEKTI SAMO S UGOVOROM O OTKUPU

Tablica 1p. Format u radnom listu „Satni podaci“

|  |  |  |  |  |  |  |  |
| --- | --- | --- | --- | --- | --- | --- | --- |
| **Dan** | **Sat** | **stavka 1** | **stavka 2** | **…** | **stavka *i*** | **…** | **stavka N** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Tablica 2p. Definicije stavki iz tablice 1p. ovog priloga u radnom listu „Satni podaci definicije“

|  |  |
| --- | --- |
| **Naziv stavke** | **Definicija stavke** |
| stavka 1 |  |
| stavka 2 |  |
| … |  |
| stavka *i* |  |
| … |  |
| stavka N |  |

Tablica 3p. Format za mjesečne podatke u radnom listu „Mjesečni podaci“

|  |  |  |
| --- | --- | --- |
| **Naziv elementa** | **Definicija elementa** | **Iznos elementa** |
| element 1 |  |  |
| element 2 |  |  |
| … |  |  |
| element *i* |  |  |
| … |  |  |
| element N |  |  |

**PRILOG 2.**

EXCEL DOKUMENTI ZA DOSTAVU PODATAKA

Excel dokument za subjekta koji ima samo obračunska mjerna mjesta u statusu proizvođača:



Excel dokument za subjekta koji ima samo obračunska mjerna mjesta u statusu kupca s vlastitom proizvodnjom:



Excel dokument za subjekta koji ima obračunska mjerna mjesta i u statusu kupca s vlastitom proizvodnjom i u statusu proizvođača električne energije:

